ทองคำปิดบวก 2.3 ดอลล์
สัญญาทองคำตลาดนิวยอร์กปิดบวก 2.3 ดอลล์  จาก เงินดอลล์อ่อน
15 มี.ค. 2556

สัญญาทองคำตลาดนิวยอร์กปิดบวก 2.3 ดอลล์  จาก เงินดอลล์อ่อน
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 2.3 ดอลลาร์ หรือ 0.14% ปิดที่ 1,590.7 ดอลลาร์/ออนซ์ หลังจากเคลื่อนตัวในช่วง 1592.2 -1575.2 ดอลลาร์
สัญญาทองคำได้รับแรงหนุนจากการอ่อนค่าของสกุลเงินดอลลาร์สหรัฐ โดยซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ ร่วงลงแตะระดับ 82.578 จุดเมื่อวานนี้ จากระดับของวันพุธที่ 82.936 จุด
อย่างไรก็ตาม ข้อมูลเศรษฐกิจที่แข็งแกร่งของสหรัฐทำให้นักลงทุนเทขายสัญญาทองคำซึ่งเป็นสินทรัพย์ที่นักลงทุนมักจะเข้าซื้อเมื่อมีสัญญาณบ่งชี้ถึงความอ่อนแอของเศรษฐกิจ โดยกระทรวงพาณิชย์สหรัฐเปิดเผยว่า ยอดขาดดุลบัญชีเดินสะพัดของสหรัฐในไตรมาส 4/2555 ลดลง 1.8% มาอยู่ที่ระดับ 1.1042 แสนล้านดอลลาร์ ตรงข้ามกับที่นักวิเคราะห์ส่วนใหญ่คาดว่าจะเพิ่มขึ้นสู่ระดับ 1.128 แสนล้านดอลลาร์
นอกจากนี้ กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 9 มี.ค.ปรับตัวลง 10,000 ราย แตะที่ 332,000 ราย ซึ่งเป็นการปรับตัวลงติดต่อกัน 3 สัปดาห์ และลดลงมากกว่าที่นักวิเคราะห์ส่วนใหญ่คาดว่าจะอยู่ที่ระดับ 350,000 ราย สะท้อนให้เห็นว่าตลาดแรงงานของสหรัฐยังคงอยู่ในระยะฟื้นตัว